Държавен вестник, бр. 12, 2026 г., стр. 9

БРОЙ  12	
Д Ъ Р Ж А В Е Н  В Е С Т Н И К 	
СТР.  9  
Чл. 37. (1) Физическата инфраструктура, 
предназначена за подземно разполагане на 
оптични електронни съобщителни мрежи, 
може да се означава с активни или пасивни 
подземни честотни маркери, които се поставят 
на разстояние от минимум 100 m, с изключе­
ние на следните случаи:
1. в началото и в края на всяко пресичане 
на физическата инфраструктура, предназна­
чена за подземно разполагане на оптични 
електронни съобщителни мрежи, с път, канал, 
река или друг обект;
2. в точката на пресичане на проводи 
и/или друга техническа инфраструктура;
3. при други особености на терена.
(2) Местата на активните или пасивните 
подземни честотни маркери се нанасят в 
инвестиционните проекти, в екзекутивните 
чертежи или се представят в табличен вид с 
посочени GPS координати. 
Чл. 38. (1) Сигнална лента се използва за 
информиране при последващи изкопни рабо­
ти за наличие на физическа инфраструктура, 
предназначена за подземно разполагане на 
електронни съобщителни мрежи.
(2) След разполагането на защитната тръба, 
частичното засипване на изкопа със скален 
или друг инертен материал и проверката на 
стабилността и разположението на тръбата, 
сигналната лента се полага по цялото трасе 
на физическата инфраструктура на разстоя­
ние приблизително 30 cm над горния ръб на 
новоположената тръба.
(3) Сигналната лента трябва да бъде цен­
трирана вертикално над оста на защитната 
тръба.
(4) При използване на повече от една за­
щитна тръба в изкопа сигналната лента се 
поставя така, че да покрива всички тръби.
(5) Не се допуска поставяне на сигналната 
лента директно върху защитната тръба.
Г л а в а  т р е т а
ФИЗИЧЕСКА ИНФРАСТРУКТУРА, ПРЕД­
НАЗНАЧЕНА ЗА ВЪЗДУШНО РАЗПОЛА­
ГАНЕ НА ЕЛЕКТРОННИ СЪОБЩИТЕЛНИ 
МРЕЖИ
Чл. 39. Физическата инфраструктура, пред­
назначена за въздушно разполагане на елек­
тронни съобщителни мрежи, се категоризира 
като строеж съгласно чл. 137, ал. 1, т. 3, буква 
„и“, т. 5, буква „з“ и т. 6 и чл. 147, ал. 1, т. 16 
от Закона за устройство на територията.
Чл. 40. Физическата инфраструктура, пред­
назначена за въздушно разполагане на елек­
тронни съобщителни мрежи, включва всички 
или някои от следните основни елементи: 
стълбове, мачти и разпределителни кутии.
Чл. 41. (1) При изграждане на стълбовна 
физическа инфраструктура се използват дър­
вени, метални или стоманобетонни стълбове.
(2) Стълбовете се поддържат в изправно 
техническо състояние и естетически издър­
жан вид.
(3) Разстоянието между стълбовете (опо­
рите) е не по-голямо от 40 m. При пресичане 
на улица, път или неелектрифицирана железо­
пътна линия разстоянието между стълбовете 
(опорите) е не по-голямо от 35 m.
Чл. 42. (1) Стълбове се означават с трайна 
маркировка посредством табела или директно 
върху повърхността им.
(2) Маркировката по ал. 1 трябва да е ясно 
видима, устойчива на атмосферни влияния 
и да съдържа най-малко информация за на­
именование на собственика на стълбовната 
физическа инфраструктура и индивидуален 
идентификационен номер. 
Г л а в а  ч е т в ъ р т а
ФИЗИЧЕСКА ИНФРАСТРУКТУРА, ПРЕД­
НАЗНАЧЕНА ЗА РАЗПОЛАГАНЕ НА ПРИ­
ЕМНО-ПРЕДАВАТЕЛНИ СТАНЦИИ
Раздел I
Общи изисквания
Чл. 43. (1) Физическата инфраструктура, 
предназначена за разполагане на приемно-пре­
давателни станции и други радиосъоръжения 
по смисъла на § 1, т. 56 от допълнителни­
те разпоредби на Закона за електронните 
съобщения, включва всички или някои от 
следните основни елементи: мачти, кули, 
стълбове и друга физическа инфраструктура, 
трайно прикрепена към терена чрез бетонов 
фундамент или изградена върху покривните 
пространства, на фасади или други открити 
площи на съществуващи сгради или вътре 
тях, както и друга физическа инфраструктура 
за разполагане на електронни съобщителни 
мрежи, изграждани в урбанизирани и неур­
банизирани територии. 
(2) Физическата инфраструктура по ал. 1 
се състои основно от: 
1. мачти, кули, стълбове или други кон­
струкции;
2. технологични помещения, плинто­
ве/-опорни скари и/или контейнер/и; 
3. електрическо захранване, включително 
фотоволтаици и батерии; 
4. защитно заземяване;
5. мълниезащитна уредба; 
6. пожароизвестителна система; 
7. климатична система.
Чл. 44. Физическата инфраструктура за 
разполагане на приемно-предавателните стан­
ции и други радиосъоръжения по смисъла на 
§ 1, т. 56 от допълнителните разпоредби на